Nyheder	Publikationer	Film	Agenda Y stiller skarpt på yderområdernes potentialer
Du kan downloade hele publikationen ”Agenda Y – Yderområdernes potentiale” på Stedet Tæller-kampagnens hjemmeside
Download billede Vang Pier på Bornholm
På den bornholmske vestkyst finder man Vang Granitbrud og Vang Pier. Granitbruddet er blevet omdannet til en ny friluftsdestination for både lokale og turister. Projektet tager udgangspunkt i de dramatiske omgivelser, som den tidligere brydning og udskibning af granit har skabt.
Vang Pier på Bornholm
Download billede Læsøs tangtage
Som det eneste sted i verden har man gennem århundreder brugt ålegræs til tagdækning på Læsø. I dag er der blot omkring 20 huse med de traditionelle tangtage tilbage. Lokale ildsjæle har derfor beslut¬tet sig for at genoplive det specielle håndværk og etableret en tangbank. Projektet er med til at sikre, at én af Læsøs unikke stedbundne kvaliteter bevares.
Læsøs tangtage
Foto: Realdania Byg
Download billede Herregårdslandskabet Lolland
Et formidlings- og landskabsprojekt skal styrke oplevelsen af de mange lollandske herregårde. Projektets vision er at bringe Lollands herregårde tilbage som lokalområdets dynamoer – her eksempelvis herregården Knuthenlund.
Herregårdslandskabet Lolland
Foto: Hausenberg
Christian Andersen, projektleder i Realdania. Telefon 70 11 66 66
Thomas Martinsen, direktør i Dansk Bygningsarv. Telefon 22 46 71 70
Den danske erhvervsstruktur har over de seneste 50 år ændret sig radikalt. Udviklingen har bl.a. ført til en stor vandring fra land til by og givet udfordringer for de danske yderområder – både socialt og økonomisk. Nye strukturer og ændrede levemønstre fordrer, at der tages fat på uudnyttede muligheder og potentialer. Publikationen Agenda Y er en del af Realdanias kampagne Stedet Tæller, der frem til 2016 sætter fokus på at udvikle yderområdernes stedbundne potentialer. Med kampagnen er der afsat 115 mio. kr. til at støtte udvalgte, fysiske projekter, der med udgangspunkt i yderområdernes særlige, lokale kvaliteter og potentialer kan være med til at styrke livskvaliteten lokalt. Agenda Y peger på nogle af de unikke kvaliteter, der findes i yderområderne. Undersøgelsen fremhæver samtidigt en række ressourcer, der kan udvikles og bruges som grundlag for at skabe bedre livskvalitet for både beboere og turister.
Når danskerne skal pege på yderområdernes særlige kvaliteter, er det ikke mindst nærheden til uberørt natur og havet, som scorer højt. Fire ud af fem danskere fremhæver i Agenda Y-undersøgelsen yderområdernes naturskønne områder som en væsentlig kvalitet, og nærheden til naturen er en mere afgørende faktor end afstanden til arbejde for dem, der flytter til et yderområde. Yderområderne har fællesskab og lokalt engagement
Agenda Y slår fast, at danskerne forbinder yderområderne med fællesskab og lokalt engagement. 60 procent af de danskere, der enten bor i eller drømmer om at flytte til et yderområde, mener, at lokale sammenslutninger og fællesskaber har særligt gode kår her. Analysen peger på, at der er et uudnyttet potentiale i at bruge det stærke lokale engagement i en positiv fortælling om yderområderne og støtte op om små, lokale, selvgroede initiativer, som skaber lokal udvikling. Yderområderne har historiske bymiljøer og bygninger
Også yderområdernes bygningsarv værdsættes højt af danskerne, som især fremhæver unikke bymiljøer og historiske bygninger som en kvalitet, der fortsat bør styrkes. Over halvdelen – 56 procent - peger på unikke bymiljøer som en særlig kvalitet ved yderområderne, mens 54 procent fremhæver yderområdernes historiske bygninger. Og ikke mindst mener en tredjedel af danskerne, at der bør investeres i fornyelse og forskønnelse af udvalgte landsbyer, kystbyer og havne.
Om Agenda Y Den kvantitative analyse, som til dels udgør grundlag for Agenda Y, er foretaget i forbindelse med Realdanias kampagne Stedet Tæller i efteråret 2011. Analysen blev gennemført som en internetbaseret dataindsamling blandt 3.000 danskere fra hele landet i den erhvervsaktive alder 18-56 år.